FSB a oferit noi detalii despre atacul terorist de la Moscova. "Au fost pregătite în avans"
Serviciul Federal de Securitate (FSB) a anunțat, sâmbătă, că a reținut 11 persoane care au avut legătură cu atacul terorist soldat cu cel păuțin 115 de morți și revendicat de gruparea teroristă ISIS.
Suspecții au fost arestaţi în regiunea rusă Briansk, care se învecinează cu Ucraina. Patru dintre indivizi au fost "implicați direct" în atacul terorist.
"S-a stabilit că atacul terorist a fost planificat cu atenție. Armele folosite de teroriști au fost pregătite în avans", a anunțat FSB.
"După comiterea atacului terorist, criminalii intenţionau să treacă graniţa ruso-ucraineană şi aveau contacte corespunzătoare de partea ucraineană. Investigația asupra atacului terorist continuă", a precizat FSB, potrivit TASS.
Vineri seara, Mihailo Podoliak, consilierul președintelui Ucrainei, Volodimir Zelenski, a negat orice implicare a țării sale în atacul din Moscova.